Katalunio : la toreadoj denove permesitaj
#000001
Kolero regas ĉe la aktivuloj de la besta protektado, kaj de la katalunaj sendependistoj. La hispana Konstitucia kortumo nuligis pasintan ĵaŭdon la malpermeson de toreadoj, ekvaliditan la 1an de januaro 2012 en Katalunio.
#000004
Reglamentante tiujn spektaklojn, Katalunio « atentis la ŝtatan kompetentecon koncerne la protektadon de la komuna kultura heredaĵo, al kio toreadoj apartenas », ja eksplikis la gazetservo de la Kortumo en komunikaĵo.
#000005
Toreado estas enskribita en la nematerialan kulturan heredaĵon de post 2015
#000006
Tri el la dek du membroj tamen rifuzis sekvi la plimulton de la juĝistoj, konsiderataj kiel konservativuloj, kiuj konsistigas ĝin. Laŭ la Tribunalo, al kiu la afero estis submetita de elektitoj de la Popola Partio (PP), reganta en Hispanio, la Ŝtato havas ekskluzivan kompetentecon pri defendo de la kultura kaj arta heredaĵo de la lando.
#000007
Toreado estas parto de la « nemateriala kultura heredaĵo » de Hispanio de post 2015. « Ni plu defendos la liberecon kaj la nacian feston », tuj priĝojis la prezidentino de la PP en Katalunio, Alicia Sanchez Camacho.
#000008
« La tribunalo utiligis la bestojn en politika batalo »
#000009
Deklaris la samon, la franco Simon Casas, nova direktoro de la Madridaj arenoj. « Toreado estas kulturo, historio, arto, kiu apartenas al la identeco de kelkaj popoloj, kaj tio estis tute absurda, ke politika institucio, la kataluna registaro, povu malpermesi ĝin ».
#000010
« La konstitucia Kortumo nuligas la 21an jarcenton », bedaŭris siaflanke Raul Romeva, membro de la kataluna sendependisma ekzekutivo. Laŭ Ana Bayle, reprezentantino de la Animalisma partio kontraŭ mistraktado de la bestoj (Pacma), « la tribunalo utiligis la bestojn en politika batalo ».
#000011
« La kampanjo, kies celo estas malpermesi toreadojn daŭros », ŝi ankaŭ asertis, indikante ke ŝi vidas en tiu decido, « grandan katastrofon ». « En La Hispana ŝtato, malpermesi publikan torturon kaj murdon de besto estas do kontraŭ-konstitucia. Tio perfekte resumas la aferon », ankaŭ ironiis la deputito Gabriel Rufian, el la sendependisma partio Respublika maldekstro de Katalunio (ERC)
#000012
Irano: la kinisto Ĝafar Panahi, kiu komencis malsatstrikon, estis liberigita kontraŭ kaŭcio, post sep monatoj da malliberejo
Milito en Ukrainio: rusia misilo frapas loĝkonstruaĵon en Kramatorsko: almenaŭ du homoj mortis, kaj multaj civiluloj plu estas sub la ruinaĵoj
La Premio Olof Palme 2023 estas atribuita al ĉampioninoj pri Homaj rajtoj en Ukrainio, Turkio kaj Irano
La jaro 2022 finiĝis per pli ol 1 000 politikaj malliberuloj en la kubaj karceroj
Israelo-Palestino: Laŭ la ambasadorino de Palestino en Francio, « Kiam Benjamin Netanjahu konsentos pri duŝtata solvo », ni ĉeestos por fari pacon »
#000013